Eurovision Song Contest 2014
De 59. Eurovision Song Contest huet seng zwou Halleffinallen de 6. an 8. Mee, a seng Finall den 10. Mee 2014 an der "B&W Hallerne" an der dänescher Haaptstad Kopenhagen. Et handelt sich bei där Hal ëm eng fréier Hal vun enger Werft. D'Insel Refshaleøen, op där dat alt Werftgelänn ass, gëtt an de Concours mat abezunn a soll als Eurovision Island de Visiteuren en eemoleg Erliefnes bidden. D'Presentateure fir de Concours waren d'Lise Rønne, de Nikolaj Koppel an de Pilou Asbæk.

Lëtzebuerg huet och wéi déi 20 Joer virdru fräiwëlleg net matgemaach. Och Bulgarien, Kroatien, Serbien, Bosnien an Herzegowina, Monaco, Zypern, Andorra, Tschechien, d'Slowakei an d'Tierkei hunn och fräiwëlleg net matgemaach. Am Ganze ware 37 Länner dobäi.

Zanter 2008 gëtt et e puer Deeg virun der Finall zwou Halleffinallen, aus deenen déi zéng éischtplacéiert d'Finall erreechen. Sechs weider Länner si scho fir d'Finall qualifizéiert: déi Grouss Fënnef (Big-5) vun der European Broadcasting Union (Däitschland, Frankräich, Groussbritannien, Italien a Spuenien) an och d'Land dat d'Organisatioun iwwerholl huet, déi Kéier Dänemark.

Déi éischt Plaz krut de Vertrieder vun Éisträich, d'Conchita Wurst mam Lidd Rise Like a Phoenix mat engem Total vun 290 Punkten an engem Virsprong vun 52 Punkte virun der Grupp The Common Linnets (Holland). Déi drëtt Plaz krut d'Sanna Nielsen, déi fir Schweden ugetruede war.

Fir Éisträich war et déi zweet Kéier no 1966 datt et de Grand Prix gewonnen hat.

Halleffinallen

1. Halleffinall 
Déi éischt Halleffinall war de 6. Mee 2014.

Déi genee Punkteverdeelung ass eréischt no der Finall bekannt gemaach ginn fir eng Beaflossung an der Finall ze vermeiden. Ofstëmmungsberechtegt bei där Halleffinall waren d'Länner déi matgemaach hunn an zousätzlech Dänemark, Frankräich a Spuenien. An d'Finall koumen déi faarweg markéiert Länner.

2. Halleffinall 
Déi zweet Halleffinall war den 8. Mee 2014.

Déi genee Punkteverdeelung gouf eréischt no der Finall bekannt gemaach fir eng Beaflossung an der Finall ze vermeiden. Ofstëmmungsberechtegt bei där Halleffinall sinn d'Länner déi matgemaach hunn an zousätzlech Italien, Däitschland a Groussbritannien.

Finall 
D'Finall war den 10. Mee 2014.

Déi 26 Länner an der Finall waren:
 Déi "Grouss 5" (Big-5) Frankräich, Däitschland, Spuenien, Italien a Grousbritannien
 D'Gaaschtland, Dänemark
 Déi bescht 10 Länner aus der éischter Halleffinall
 Déi bescht 10 Länner aus der zweeter Halleffinall

Am Fall vu Punktegläichheet hätt dee mat der héchster Eenzelwäertung gewonnen. Ofstëmmungsberechtegt bei der Finall waren all 37 Länner déi matgemaach haten.

Um Spaweck 

 Offiziell Säit vum ESC
 Offiziell Säit vum NDR fir de Contest

2014
Musek 2014